Կիրակի օրը Երեւանում հարձակման եւ ծեծի էին ենթարկվել թիվ 10 ընտրատարածքում Ազգային ժողովի պատգամավորի թեկնածու Նիկոլ Փաշինյանի նախընտրական շտաբի շուրջ մեկեւկես տասնյակ երիտասարդներ, որոնք իրականացնում էին Փաշինյանի նախընտրական քարոզարշավը: «Ազատություն» ռադիոկայանի հարցին՝ ինչպե՞ս բացատրել այն փաստը, որ, չնայած իշխանությունների ընտրած ժողովրդավարական ճանապարհին, տարին փակվում է նախընտրական բռնություններով, Շարմազանովն արձագանքեց. - «Ցանկացած ոտնահարում քաղաքացիների իրավունքների նկատմամբ, անթույլատրելի է։ Այստեղ իրավապահ մարմիններն անելիքներ ունեն։ Դա դատապարտելի արարք է»։